Rasul Hamzatov

(1923–2003)

##### ONA TIlIM

Ajabo! tush degan narsa qiziq-da, o‘lib qolganmishman tushda nogahon. ko‘ksimda qo‘rg‘oshin, quyosh tig‘ida, tog‘lar orasida yotibman bejon.

Uzoqda sharqirab soylar oqmoqda, borliqda bir ajib dilbarlik hokim. men esam o‘ylayman yotib tuproqda, mana shu tuproqqa qo‘shilar xokim.

men o‘lib yotibman kimsasiz, unut,

hech kimsa qayg‘urmas va chekmas yohu. Faqat cho‘qqilarda qurqurar burgut.

Faqat vodiylarda ingraydi ohu.

navqiron yoshimda bo‘ldim-ku ado, otash yuragimni o‘ydi axir o‘q.

na onam, na yorim bermaydi sado, do‘st tugul, hattoki yig‘ichi ham yo‘q.

Fig‘on otiladi jonsiz bag‘rimdan, (Go‘yo fig‘on bordek murda dilida.) shu payt ikki kishi o‘tdi naridan, quvnoq suhbat qurib avar tilida.men-ku bu dunyodan ko‘z yumdim mangu, Ular kulib-kulib so‘zlashar borin. qandaydir hasanning turfa ishi-yu, qandaydir alining sho‘x kirdikorin.

avar so‘zin tinglab kirdi menga jon, ohista tirildim va shunda bildim: meni tuzatolmas hech dori-darmon, Jonimga masihdir shu ona tilim.

mayli, kim qay tildan zavq-u shavq olsa, Mening o‘z tilimga ming jonim fido. erta ona tilim agar yo‘qolsa,

men bugun o‘lishga bo‘lurman rizo.

mayli, qashshoq bo‘lsin, mayli, behasham, lekin mening uchun aziz va suyuk.

Jahon minbaridan yangramasa ham ona tilim menga muqaddas, buyuk.